
QURANI TAKATIFU 


Swahili Quran Translation 


by 

Sheikh Abdullah Saleh Al-Farsy 
(Former Chief Kadhi of 
Zanzibar & Kenya) 



JUZUU 26 


nAA MYM 



r .T.^ v,(>r /»' To trfr 4 ?*’ n, 0 r i*r ,w t -*v , r r '° • 

(V’. JO CMJitfcO .>c'. V) rvkt-t 


r*^ Lvr '.‘V*vj r J'vj or-; »v» or.« 
•jn rviJ-tjo n*-V5 o C.V) cmJ. 


L - jn CU. .’jO ovf- . 


<i s*S*e» * '? 9 .* /9 a 

(n> u*> "W 


; :3?ss:*2* 


/*, Aya 35 SURATUL AHQAF 

(Imeteremka Makka) 


!na Makara 4 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1. Haa Mym. 

2. Uteremsho wa Kitabu (hiki) umetoka kwa 
Mwenyezi Mungu, Mwenye nguvu, (na) Mwenye 
hikima. 

3. Hatukuziumba mbingu na ardhi wala 
yaliyomo baina yake ila kwa haki na kwa muda 
uliowekwa; na wale wanaokufuru wanayapuuza 
(maonyo) wanayoonywa. 

4. Sema: “Je! Mnaonaje waie mnaowaabudu 
mkamwacha Mwenyezi Mungu?” Nionyesheni kipi 
walichokiumba katika ardhi, au wanayoshirika katika 
mbingu? Nileteeni Kitabu kilichokuwa kabla ya hiki 
au alama yoyote ya ilimu (ya kuthubutisha haya 
mnayoyasema); ikiwa mnasema kweli. 

5. Na wapotofu (wapotevu) wakubwa ni nani 
kuliko wale wanaowaomba asiyekuwa Mwenyezi 
Mungu ambao hawatawajibu mpaka siku ya Kiama, 
na hawatambui dua zao. 

6. Na (ambao) watakapokusanywa watu 
watakuwa maadui zao, na wataikataa ibada yao. 

7. Na wanaposomewa Aya zetu zilizo wazi, 
wale wahokufuru husema juu ya haki inapowajia-. 
“Huu ni uchawi ulio dhahiri.” 

8. Au wanasema: “Ameyatunga, (ameyabuni 
ameyazua) mwenyewe.” Sema: “Ikiwa nimeyatunga 
mimi, basi hamuwezi kunifaa chochote mbele ya 

4. Makadiyani wamepachikia katika hii Aya waliyoifanya ya 5 maneno haya: — “Hao wanaosadiki ya kuwa 
Nabii Isa alipata kuumba vitu, sasa watokee kujibu hoja hii ya Mwenyezi Mungu . . . .” Wametia haya ili kupinga 
ile miujiza ya Nabii Isa aliyopewa na Mwenyezi Mungu. Na moja katikk hiyo ni kufanya ndege wa udongo 
wakaruka, kisha wakaanguka wakafa. Sisi tunamsadiki Mwenyezi Mungu alivyosema kama tulivyobainisha haya 
katika marejezo ya Aya ya 49 ya Surat Aali Imran. Wao wanamkanusha Mwenyezi Mungu — khtyari yao. 

5-6 Mara nyingi zimekuja simango luzi za kusunwangwa wanaowaomba asiyekuwa Mwenyezi Mungu. 

JUZUU 26 


AL-AHOAF ( 46 ) 


HAA MYM 


Mwenyezi Mungu; Yeye ndiye ajuaye 
mnayoyashughulikia. Yeye anatosha kuwa Shahidi 
baina yangu na nyinyi; Naye ni Mwingi wa 
msamaha,- Mwingi wa rehema.’' 1 

9. Sema: “Mimi si kiroja (mpya), katika 
Mitume. Wala sijui nitakavyofanywa mimi wala 
mtakavyofanywa nyinyi. Sifuati ila yaliyofunuliwa 
kwangu; na si kuwa miye lo lote ila ni Mwonyaji tu 
ninayedhihirisha (kila linalohitajia).» 

10. Sema: “Mnaonaje kikiwa (kitabu hiki) 
kimetoka kwa Mwenyezi Mungu; nanyi 
mumekikanusha, na mashahidi miongoni mwa wana 
wa Israili, (Mayahudi waliosilimu) walishuhudia juu 
ya mfano wa haya na wakaamini haya, na nyinyi 
mnafanya kiburi; (si hatari juu yenu?) Kwa yakini 
Mwenyezi Mungu hawaongoi watu madhalimu. ,, 

11. Na waliokufuru waliwaambia Waislamu: 
“Lau ingalikuwa (dini hii) ni ya Kheri 
wasingetutangulia (hao makafiri waliokufuata).” Na 
waiipokosa kuongoka kwa haya basi wanasema: 
“Huu ni uwongo wa (watu wa) zamani.” 

12. Na kabla yake kilikuwako Kitabu cha 
Musa, kiongozi na chenye rehema. Na hiki ni kitabu 
cha kusadikisha (vitabu vilivyotangulia vya 
Mwenyezi Mungu) na (kilichokuja) kwa lugha ya 
Kiarabu, iii kiwaonye wale waliodhulumu (nafsi zao) 
na kiwe bishara, (chenye habari za furaha) kwa 
watendao wema. 

13. Hakika wale waliosema: “Mola wetu ni 
Mwenyezi Mungu,” kisha wakatengenea, 
hawatakuwa na hofu (siku ya kufa kwao wala 
baadaye) waia hawatahuzunika. 

14. Hao ndio watu wa Peponi, watakaa humo 
(daima): ni malipo ya yale waliyokuwa wakiyatenda. 

15. Na tumemuusia mwanaadamu afanye wema 
kwa wazazi wake. Mama yake amechukua mimba 
yake kwa taabu na akamza kwa taabu. Na kubeba 
mimba yake hata kumwachisha ziwa; (uchache 
wake) ni mezi thaiathini. Hata anapofikia baleghe 

9-13. Makadiyani kauka hizi Aya walizozifanya ni ya 10 ya na 14 wametia, kisirisiri, ukafiri wao wa kumdaia 
Utume mtu wao. Tumeyajibu haya mara nyingi. Na mahala pa mwisho ni katika marejezo ya Aya ya 40 ya 
Suratul Ahzab v 

15-15. Wanavyokuwa watoto wazuri na vipi watakavyohpwa. 

JUZUU 26 


AL*AHQAF (46) 


HAA MYM 


yake na akawa mwenye umri wa miaka arubaini, 
(mtoto mwema) husema: — <f Ee Mola wangu! 
Niwezeshe nishukuru neema zako ulizonineemesha 
mimi na wazazi wangu, na niwezeshe nifanye 
vitendo vizuri unavyovipenda, na unitengenezee 
watoto wangu; kwa yakini ninatubu kwako; na 
hakika mimi ni miongoni mwa waliosilimu 
(walionyenyekea).” 

16. Hao ndio tunaowakubalia vitendo vyao 
vyema walivyovifanya, na tunayapita kando makosa 
yao, (tunayasamehe); (watakuwa) miongoni mwa 
watu wa Peponi: miadi ya kweli waliyoahidiwa. 

17. Na ambaye anawaambia wazazi wake: 
ff Kefule nyi! Oh! Mnanitishia kuwa nitafufuliwa; na 
hali kame nyingi, (watu wengi) zimekwisha pita 
kabla yangu (wala hazikufufuliwa)?” Na hao (wazee 
wake) wawili huomba msaada wa Mwenyezi Mungu; 
(na humwambia mtoto wao:) “Ole wako! Amini 
(haya unayoambiwa). Hakika ahadi ya Mwenyezi 
Mungu ni kweli.” Lakini yeye husema: ff Hayakuwa 
haya (mnayoyasema) ila ni visa vya watu wa kale (tu 
si maneno ya kweli).” 

18. Hao ndio ambao imelazimika hukumu juu 
yao (ya kutiwa Motoni), pamoja na mataifa yaliyopita 
kabla yao ya majini na watu, hakika hao ndio 
waliojitia khasarani. 

19. Na (viumbe) wote watakuwa na daraja (zao 
mbali mbali) kwa yale waliyoyatenda, na ili (Mungu) 
awalipe (malipo ya) vitendo vyao; nao 
hawatadhulumiwa. 

20. Na (wakumbushe) siku watakapowekwa 
waliokufuru mbele ya Moto (waambiwe:) Mlipoteza 
vitu vyenu yizuri katika maisha yenu ya dunia (basi 
hamtavipata leo hapa). Nyinyi mlijifurahisha navyo 
(huko); basi leo mtapewa adhabu ya fedheha kwa 
sababu ya kule kujivuna kwenu bure duniani, na 
kwa sababu ya kule kuasi kwenu. 

21. Na (wakumbushe) mwenziwao Kina Aad, 
(yaani Nabii Hudi); alipowaonya kaumu yake katika 
(nchi yenye) machuguu ya mchanga. Na kwa yakini 
Waonyaji wengi walitokea kabla yake na nyuma 

17-18. Walivyo baadhi ya watoto wabaya na narnna watakavyoiipwa. 

20. Watakavyojibiwa waiiotupa Akhera kwa starehe za dunia za dhuluma na haramu. 

21. Habari za watu wa Nabii Hudi; na tumebainisha kuwa walikuwa wakikaa kusini ya Bara Arabu na kuwa 
huko wakati huo kuUkuwa mahala pa ustaarabu mkubwa. 

JUZUU 26 


AL-AHQAF (46) 


haa mym 


yake; (akawaambia): cc Msimuabudu yoyote ila 

Mwenyezi Mungu: hakika mimi nakuhofieni adhabu 
ya siku iliyo kuu. 5 ’ 

22. Wakasema: “Oh! Umetujia ili ututenge 
mbali na miungu yetu? Basi tuletee unayotuahidi, 
(kuwa utatuletea); ikiwa umo miongoni mwa 
wasemao kweli.” 

23. Akasema: “Ilimu hasa iko kwa Mwenyezi 
Mungu tu, nami ninakufikishieni yale niliyotumwa 
kwayo, walakini ninakuoneni kuwa nyinyi ni watu 
mfanyao mambo ya ujinga.” 

24. Basi walipoliona wingu likiyaelekea 
mabonde yao, walisema: cc Wingu hili la kutunyeshea 
mvua.” (Wakaambiwa) “Bali haya ni ile mliyokuwa 
mkitaka ije kwa upesi, (adhabu ya Mwenyezi 
Mungu). Ni upepo ambao ndani yake iko adhabu 
iumizayo.” 

25. “Unaoangamiza kila kitu kwa amri ya Mola 
wake.” Basi wakawa si wenye kuonekana tena ila 
nyumba zao tu (ndizo zilizosalia). Hivyo ndivyo 
tuwalipavyo watu waovu. 

26. Na bila shaka tuiiwastawisha katika yale 
tusiyokustawisheni nyinyi, na tuliwapa masikio na 
macho na nyoyo; lakini masikio yao na macho yao 
na nyoyo zao hazikuwafaa chochote walipokuwa 
wakikanusha Aya za Mwenyezi Mungu, na 
yakawazunguka yale waliyoyafanyia mzaha. 


27. Na hakika ' tuliiangamiza miji 
iliyokuzungukeni, na tuliwabainishia Aya (zetu) ili 
warejee (iakini hawakurejea). 

28. Basi mbona haikuwasaidia miungu ile 
waliyoishika wakamuacha Mwenyezi Mungu ili 
iwakaribishe kwake? Bali imewapotea (hawakuiona); 
na huo ndio uwongo wao na waliyokuwa 
wakiutunga. 

29. Na (wakumbushe) tulipokuletea kundi la 
majini (kuja kwako) kusikiliza Qurani. Basi 
walipoihudhuria walisema (kuambiana): — 
“Nyamazeni (msikilizeni maneno ya Mwenyezi 
Mungu).” Na ilipokwisha (somwa) walirudi kwa 
jamaa zao wakiwaonya. 

29. Mtumc kama aiivyopclekwa kwa wanadamu ndivyo alivyopelekwa kwa majini, kama Qurani nzima na 
Hadithi za Mtume zinavyoonyesha. Lakini namna ya alivyokuwa akikutana nao hatujui sisi. Tuna yakini tu kuwc 
akikutana nao na akiwafunza yaliyo juu yao. Na wakati mwengine wakitoa jawabu nzuri kuliko za bmaadamu, 
kama pale waliposomewa Suratur Rahman katika zile “Fabiayyi A-alaat Rabbikumaa Tukadhdhiban " yaani 
“baai ipi katika neema za Mola wenu mnayoikanusha?” Basi kila Mtume akiftka kipande hiki walikuwa wakiscma 

JUZUU 26 


AL-AHOAF (16) 


HAA MYM 


30. Wakasema: "Enyi watu wetu! Hakika 
tumesikia Kitabu kilichoteremshwa baada ya Musa, 
kinachosadikisha yaliyokuwa kabla yake na 
kinachoongoa katika haki na katika njia iliyonyoka.” 

31. “Enyi watu wetu! Muitikieni Mlingani, 
(Muitaji) wa Mwenyezi Mungu na muaminini, 
atakusameheni (Mwenyezi Mungu) madhambi yenu 
na atakukingeni na adhabu iumizayo.” 




32. “Na wasio muitikia Muitaji wa Mwenyezi 
Mungu, basi wao hawatamshinda (asiwapate) hapa 
katika ardhi, wala hawatakuwa na walinzi mbele 
yake. Hao wamo katika upotofu (upotevu) ulio 
dhahiri.” 

33. Je! Hawaoni ya kwamba Mwenyezi Mungu 
— aliyeziumba mbingu na ardhi na hakuchoka kwa 
kuziumba — Ana uweza wa kuwafufua wafu? 
Naam, hakika Yeye ni Muweza wa kila kitu. 

34. Na (wakumbushe) siku watakayopelekwa 
makafiri Motoni (waambiwe): “Je! Haya si kweli? 
(Nikiini macho tu?) M Waseme: “Naam! Wallahi (ni 
kweli)” Aseme (Mwenyezi Mungu): “Basi onjeni 
adhabu kwa sababu ya kule kukufuru kwenu.” 

3 5 . Basi subiri kama walivyosubiri wale Mitume 
wenye ustahimiiivu mkubwa (kama Nabii Nuhu na 
Ibrahimu na Musa na Isa); wala usiwahimizie 
(adhabu). Siku watakayoyaona waliyoahidiwa 
itakuwa kama kwamba hawakukaa ulimwenguni ila 
saa moja ya mchana. (Haya mnayoambiwa) ndio 
ufikisho (ulio kamili); kwani huangamizwa (wengine) 
ila watu waovu tu? 

lt Laa Shay-a Min Niamika Rahbanaa Nukadhdhibu, Falakal Hamdu " yaani “Hakuna yoyote katika neema 
zako tunayoikadhibisha. Bali tunashukuru.” Na Mtume alipowasomea binadamu hawakujibu chochoie. Mtume 
akawatahayarisha akawambia “Ndugu zenu wa Kijini walijibu jawabu nzuri waliposikia haya.” Hadithi hii 
wameitaja Maunamu hawa: Attirmidhy, A 1 Hakim, Ibnul Mundhir, Ibn Mardawayh, AI Bayhaqy na wengineo. 

Katika Aya hii waliyoifanya ya 30 wamekanusha tena Majini. Habari hii tumekwisha kujibu katika marejezo ya 
Aya 112 ya Suratul An am na kwingineko. 

JUZUU 26 


HAA MYM 



Ina Aya 38 SURAT MUHAMMAD Ina Makara 4 

(Imeteremka Aiadina) 


Kwa jina la Mwenyezi Mungu, Mwenye 
kuneemesha neema kubwa kubwa, na Mwenye 
kuneemesha neema ndogo ndogo. 

1. Wale waliokufuru na wakajizuilia (na 
wakazuilia watu) njia ya Mwenyezi Mungu, Yeye 
atavithubutishia uovu vitendo vyao. 

2. Na wale walioamini na wakatenda mema na 
wakaamini yaliyoteremshwa juu ya Muhammad — 
nayo ni haki iliyotoka kwa Mola wao — hawa 
atawafutia makosa yao na atastawisha hali yao. 

3. Hayo ni kwa sababu wale waliokufuru 
walifuata upotofu (upotevu), na wale walioamini 
wamefuata haki iliyotoka kwa Mola wao. Namna 
hivi Mwenyezi Mungu anavyowapigia, 
(anavyowaeleza) watu mifano yao. 

4. Basi mnapokutana (vitani) na wale 

waliokufuru wapigeni katika shingo zao (wafe mara 
moja); mpaka mkiwashinda sana, hapo wafungeni 
(muwachukue makwenu, hali ya kuwa ni mateka)j 
tena wawacheni kwa ihsani (wende zao makwao) au 
kwa kujikomboa. (Kila vikitokea vita fanyeni vivi 
hivi) hata vita vitue mizigo yake, (mpaka mambo ya 
vita yaondoke). Ndivyo hivyo. Na lau angalitaka 
Mwenyezi Mungu angejilipiza kisasi kwao, (makafiri 
Yeye mwenyewe); lakini (vita vimetokea) Ui awatie 
mtihani baadhi yenu kwa wengine. Na wale 
waliouawa katika njia y? Mwenyezi Mungu, 
hatavipuuza vitendo vyao. 

5. Atawaongoa na kustawisha hali yao. 

6. Na atawaingiza katika Pepo aliyowajulisha. 

4. Waislamu ikiwapasa kupigana na makafiri wakapatikana mateka basi mkubwa wa Waislamu ana haki ya 
kuwafanyia moja katika matano haya: Ima (a) Awaue. (lakini wale wanaume tu wenye khatari juu ya Uislamu); au 
(b) Awafanye watumwa, walio wanaume na wanawake pia; au (c) Awatoze wote kikomboleo cha mali: au (d) 
Wobadilishwe kwa mateka wa Kiislamu waliotekwa na makafiri; au (e) Wawachiwe bure wende zao. 

Na hizi hukumu tatu za mwisho ndizo zilizotajwa hapa katika Qurani. 


633 


43 




JU2UU 26 


MUHAMMAD (47) 


HAA MYM 


7. Enyi mlioamini! Mkiinusuru dini ya 
Mwenyezi Mungu, naye atakunusuruni na 
ataithubutisha miguu yenu. 

8. Na wale waiiokufuru, basi kwao ni 
maangamizo na atavipuuza vitendo vyao. 

9. Hayo ni kwa sababu waliyachukia 
aliyoyateremsha Mwenyezi Mungu, basi 
akaviangusha, (ataviondoshea thawabu) vitendo 
vyao. 

10. Je! Hawakutembea katika ardhi wakaona 
umekuwaje mwisho wa wale waiiowatangulia? 
Mwenyezi Mungu aliwaangamizaj na kwa makafiri 
(hawa) itakuwa (adhabu) kama hiyo. 

11. Hayo ni kwa sababu Mwenyezi Mungu ni 
Mlinzi wa walioamini, (anawapenda)j lakini makafiri 
hawana mlinzi wao. 

12. Kwa hakika Mwenyezi Mungu atawaingiza 
walioamini na wakafanya mema, (atawaingiza) katika 
mabustani yapitayo mito mbele yake. Lakini 
waliokufuru hujifurahisha (hapa duniani) na hula 
kama walavyo wanyama, na Moto ndio makazi yao. 

13. Na (watu wa) miji mingapi iliyokuwa yenye 
nguvu zaidi kuliko (watu wa) mji wako uliokutoa: 
Tuliwaangamiza wala hawakuwa na msaidizi. 

14. Je! Watu wenye kuwa na dalili zitokazo 
kwa Mola wao watakuwa sawa na fratu 
waliopambiwa ubaya wa vitendo vyao (vibaya) na 
wakafuata matamanio ya nafsi zao? 

15. Mfano wa Pepo waliyoahidiwa watawa 

(wacha Mungu itakuwa hivi): imo mito ya maji 
yasiyovunda, na mito ya maziwa isiyoharibika ladha 
yake, na mito ya ulevi wenye ladha kwa wanywao, 
na mito ya asali iliyosafishwa; tena humo watapata 
matunda ya kila namna, na samahani kutoka kwa 
Mola wao. Basi hao watakuwa sawa na wale 
watakaokaa Motoni na kunyweshwa maji 

yachemkayo yatakayokata chango zao? 


©jfojs 



16. Na wako miongoni mwao (hao makatiri) 
wanaokusikiliza; (nao hawasikii lolote kwani hawana 
nia khasa ya kusikiliza); hata wanapoondoka kwako 






12. Tusiwe na sifa hii ya kikafin ya kula na kusurehe tu basi. 

16. Inataka unapoyasikia maneno ya haki uyasikilize vizuri uyatie akilini. 

JUZUU 26 


MUHAMMAD (47) 


HAA MVM 


wanawauliza wale waliopewa ilimu (wakawaambia: 
“Vile Mtume) amesema nini sasa hivi?” Hao ndio 
ambao Mwenyezi Mungu amewapiga muhuri 
nyoyoni mwao (amezifumba) na wakafuata 
matamanio ya nafsi zao. 

17. Na wale wanaokubali kuongoka 
anawazidishia uongofu na anawapa (jaza) ya ucha 
Mungu wao. 

18. Kwani wanangoja jingine ila Kiama kiwajie 
kwa ghafula? Basi alama zake (hicho Kiama) 
zimekwisha kuja. Kutawafaa wapi kukumbuka 
wakati kitakapowajia? 

19. Jua ya kwamba hakuna aabudiwaye kwa 
haki ila Mwenyezi Mungu, na omba maghufira kwa 
dhambi zako na (dhambi) za Waislamu wanaume na 
Waislamu wanawake. Na Mwenyezi Mungu anajua 
mahali penu pa kwenda na kurudi na mahali penu 
pa kukaa. 

20. Na walioamini, (kwa ajili ya zile balaa 
zinazowafika kwa makafiri) husema: “Kwa nini 
haiteremshwi Sura (ya kutupa ruhusa kupigana na 
makafiri wanaotupiga bure)?” Lakini 
inapoteremshwa Sura thabiti, na ndani yake ikatajwa 
habari ya vita, utawaona wale wenye maradhi katika 
nyoyo zao wanakutazama mtazamo wa anayezimia 
kwa mauti (kwa kuichukia hiyo amri ya kutoa 
ruhusa ya kupigana na makafiri). Basi ole wao! 
(Adhabu ya Mwenyezi Mungu imekwishawaftka). 

21. (Yanayotakiwa ni) utii na kauli njema, (na 
wao hawana hata moja katika haya). Na jambo 
linapokwishaazimiwa (nawalifanye). Wakiwa 
wakweli kwa Mwenyezi Mungu bila shaka itakuwa 
bora kwao. 

22. Ndiyo yanayotarajiwa kwenu kufisidi katika 
ardhi na kuwakata jamaa zenu wakati mkipata 
ukubwa? 

17. Haya ndiyo hayo yanayosemwa kila siku kuwa wanaokubah kuongoka ndio anaowaongoa Mwenyezi 
Mungu. 

19. Waislamu washughulikiane. Wawapendelee wenzi wao wanayojipendelea wenyewe nafsi zao. Basi hata 
dua wanazojiombea wawaombee na wenzi wao. 

22 . Inataka kijana akisha kupata isiwe kwake kuliza Mbwata, (kupiga makoti makalioni kwake) kuonyesha 
hana haja na watu wake. Sharti awashughulikie watu wake wa kiume na wa kike, kwa kiasi cha uweza wake, au 
Moto utakuwa maskani yake. Inataka kwa kila Muislamu awajue watu wake wote; apate kuwashughulikia kwa hali 
yake na mali yake kama ana uweza wa yote, au kwa hali tu ikiwa hana uweza wa mali. Mtume alikuwa akihimiza 
sana kila mtu kujljua namna alivyozalika, kwa upande wa kuumeni na wa kuukem, na kujua namna alivyokhusika 
nao na kunasibika. Na kuwajua kila ambao kwa ajili yake walitaabika, ili awalipe ihsani zao zilizopita. Kulipa 
ihsani ni wajibu mkubwa kabisa. Na sisi tunapuuza. 

23. Hao ndio Mwenyezi Mungu aliowalani 

akawatia uziwi na kuyapofoa macho yao. 

24. Je! Hawaizingatii hii Qurani? Au katika 
nyoyo zao kuna kufuli? 

25. Kwa hakika wale wanaorudi 

kimgongomgongo (kinyumenyume katika dini yao ya 
ukafiri baada ya kwisha kusilimu) baada ya 

kuwabainikia uwongofu, Shetani amewadanganya; 
na (Mwenyezi Mungu) anawapa muda. 

26. Huko (kuhisabika kuwa wamewacha dini) 
ni kwa sababu wao waliwaambia wale (makafiri) 
waliochukia yale aliyoyateremsha Mwenyezi Mungu: 
“Tutakutiini katika baadhi ya' mambo (yenu 
mnayokwenda kinyume na Muhammad). ,> Na 
Mwenyezi Mungu anajua siri zao. 

27. Basi itakuwaje (hali yao), Malaika 

watakapowafisha wakawa wanawapiga nyuso zao na 
migongo yao. 

28. Hayo ni kwa sababu wao waliyafuata 

yaliyomchukiza Mwenyezi Mungu na wakachukia 
yanayomridhisha, basi akaviondoshea thawabu 
vitendo vyao. 

29. Je! Wale wenye maradhi nyoyoni mwao 
wanadhani kwamba Mwenyezi Mungu 
hataidhihirisha bughudha yao? 

30. Na kama tungependa tungekuonyesha (watu 
hao wenye bughudha na Uislamu) na ungewatambua 
kwa alama zao; lakini utaweza kuwafahamu kwa 
namna ya msemo (wao). Na Mwenyezi Mungu 
anavijua vitendo vyenu (vyote). 

31. Na tutakufanyieni mitihani mpaka 
tuwadhihirishe (wajulikane) wale wanaopigania dini 
miongoni mwenu na wanaosubiri; nasi 
Tutadhihirisha habari zenu. 

32. Kwa hakika wale waliokufuru na 
wakawazuilia (watu) njia ya Mwenyezi Mungu na 
wakapinzana na Mtume, baada ya kuwabainikia 
uwongofu; wao hawamdhuru Mwenyezi Mungu 
chochote, na ataviangusha, (ataviondoshea thawabu) 
vitendo vyao. 

33. Enyi mlioamini! Mtiini Mwenyezi Mungu 
na mtiini Mtume, wala msiviharibu vitendo vyenu. 

34. Hakika wale waliokufuru na kuzuilia (watu) 
njia ya Mwenyezi Mungu, kisha wakafa, nao ni 
makafiri, Mwenyezi Mungu hatawasamehe (makosa 
yao). 

35. Basi msiregee na kutaka suluhuj (piganeni 
nao maadui zenu), maana nyinyi ndio mtakaoshinda; 
na Mwenyezi Mungu Yu pamoja nanyi; wala 
hatakunyimeni (thawabu za) vitendo vyenu. 

36. Hakika maisha ya dunia ni mchezo na 
upuuzi. Na kama mkiamini na kujilinda na mabaya, 
atakupeni (Mwenyezi Mungu) ujira wenu, wala 
hatakutakeni (mtoe kitu kikubwa katika) mali zenu. 

37. Na kama akikutakeni hayo na 

kukushikilieni mtafanya ubahili; na atatoa mifundo 
yenu, (atadhihirisha bughudha yenu). 

38. Lo! Nyinyi mnaitwa mtoe (mali) katika njia 
ya Mwenyezi Mungu, na kuna wengine katika nyiye 
wanafanya ubakhili! Basi afanyaye ubakhili 
anaufanya ubakhili huo kwa (kuidhuru) nafsi yake 
mwenyewe. Na Mwenyezi Mungu ni Mkwasi, na 
nyinyi ndio makafiri. Na kama mkirudi nyuma 
(mkaupa mgongo Uislamu, Mwenyezi Mungu) 
ataleta watu wengine badala yenu, nao hawatakuwa 
kama nyinyi. (Watakuwa bora). 

35. Muislamu asiwe dhalili wala asiwe mwenye kiburi, lalcini awe mwenye kuchunga yake itibari. Udhalilifu 
sio Uislamu wala Ujeuri. Uislamu utunze haki yako na haki za wenzako. 

36-37. Kila amali njema anazofanya mtu atalipwa, hata ndogo lubisa hii hata ya kiasi cha chembe ya 
khardali, kama alivyosema katika Aya ya 16 ya Surat Luqman na Aya ya 47 ya Suratul Anbiyaa. 

38. Watu wakikataa kufanya mema siyo yatadoda mema, yasifanyike tena. La. Bali Mwenyezi Mungu 
atawawaiikia watu wengine wafanye mema hayo watengenekewe hapa duniani na Akhera; na waharibikiwe hao 
waliokataa kuyafanya kote kuwili. 

Ina Aya 29 


SURATUL FAT-H 
(Imeteremka Madina) 


Ina Mukuru 4 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1 . Bila shaka tumekwishakupa kushinda 
kuliko dhahiri 

2. Ili Mwenyezi Mungu akusamehe makosa 
yako yaliyotangulia na yanayokuja, na kukutimizia 
neema zake na kukuongoa katika njia iliyonyoka 

3. Na akunusuru Mwenyezi Mungu nusura 
yenye nguvu kabisa. 

4. Yeye ndiye aliyeteremsha utulivu katika 
nyoyo za Waislamu ili waongezeke imani juu ya 
imani yao. Na majeshi ya mbingu na ardhi ni ya 
Mwenyezi Munguj na Mwenyezi Mungu ni Mwenye 
ujuzi (wa kila jambo) na Mwenye hikima 

1 . Mtume katika mwaka wa 6 alitoka na baadhi ya Masahaba zake kwenda Makka kwa ajili ya Hija ndogo, C <41 
(Jmra). Lakini alipokaribia Makka kwa meli kidogo tu hivi, Maqureshi walivinjari barabara wakamkatalia katakata 
kuingia Makka kufanya hiyo Ibada aliyoikusudia. Baada ya mashauriano mengi — na hata kukaribia kupigana — 
walifanyiana suluhu kuwa: 

(a) Wasipigane sasa hivij 

(b) Mwakam mwezi kama huo waje kufanya Ibada hiyo, wala Maqureshi hawatawazuilia; 

(c) Wasipigane tena muda wa miaka kumi — wawe wanaendeana watakavyo. Makafiri wa Makka wende 
Madina wakitaka, bila ya kudhuriwa. Na Waislamu wende Makka wakitaka — bila ya kutaabishwa. 

(d) Na Waarabu wengine wakawa na haki ya kuingia katika mkataba huu — wasipigane na Mtume, na 
Mtume asipigane nao. 

Basi ndiyo Mwenyezi Mungu anamwambia Mtume kuwa Mwenyezi Mungu amempa kushinda kukubwa kwa 
kupatikana mkataba huu. Navyo ndivyo ilivyokuwa. Haikupita myaka miwili hivi ila Makka ilisilimu, na Bara 
Arabu yote nzima takriba. 

Basi Sura hii ni katika Sura zilizompa Mtume moyo mkubwa kabisa zilipoteremka. 

Hata baada ya myaka miwili hivi — Mtume alipokuwa anaingia Makka kisha kutteka — aliingia na huku 
anaisoma hii Suratul Fai-h kwa matao yaliyotimia, na Sauti va kupendeza kabisa. Mtume kama alivyokuwa na 
maneno mazuri MNO KABISA, na vitendo vtzuri MNO KABISA, na sura nzuri MNO KABISA, basi vile vile 
alikuwa na sauti nzuri MNO KABISA. Ktla chake kilikuwa kizuri mno kabisa. Na kila Mtume katika zama zake 
alikuwa namna hivi juu ya watu wote wa zam« hizo. Basi wakahimizwa wa kila uma wawc kama wao: katika kuwa 
na vitendo vizuri kabisa na maneno mazuri mno kabisa, ila sura na sauti ndiyo hatuwezi kuzigeuza. Ama hayo ya 
vitendo na maneno tunao uweza. Basi haya natufanye kwa dhati haya tunayoyaweza, na tujitahidi japo kidogo 
kuigiza hata hayo tusiyoyaweza. Anayechokoachokoa — hata pasipochokoleka — hakosi kupata kitu. 

4 . Waislamu walitaka kula mori waukatae mkataba ule — kwani ulikuwa na shuruti nyingine ambazo dhahiri 
yake si nzuri juu ya Waislamu. Lakini Mwenyezi Mungu ahwapoza wakaukubali; ikapatikana hiyo fursa kubwa 
kabisa ihyopatikana. Hwenda ukakiona kitu kibaya, tahamaki kizuri kimekuwa, na chenye heba na muruwa. 

5. (Ameyafanya haya) ili awaingize Waislamu 
wanaume na Waislamu wanawake katika Mabustani 
yapitayo mito mbele yake, wakadumu huko milele, 
na awafutie makosa yao. Na huku ndiko kufauiu 
kukubwa mbele ya Mwenyezi Mungu 

6. Na awaadhibu wanafiki wanaume na 
wanafiki wanawake na washirikina wanaume na 
washirikina wanawake, wanaomdhania Mwenyezi 
Mungu dhana mbaya. Utawafikia mgeuko mbaya. 
Na Mwenyezi Mungu awakasirikie na kuwalani na 
kuwaandalia Jahanamu; nayo ni marejeo mabaya 
kabisa. 

7. Na majeshi ya mbingu na ardhi ni ya 
Mwcnyezi Mungu; na Mwenyezi Mungu ni Mwenye 
nguvu, Mwenye hikima. 

8. Hakika tumekuleta uwe Shahidi na Mtoaji 
wa habari njema na Muonyaji 

9. Ili Mumuamini Mwenyczi Mungu na 
Mtume wake, na mumtukuze na mumuhishimu, na 
kumuadhimisha (Mwenyezi Mungu) asubuhi na 
jioni. 

10. Bila shaka wale wanaofungamana nawe, 
kwa hakika wanafungamana na Mwenyezi Mungu. 
Mkono wa Mwenyezi Mungu uko juu ya mikono 
yao. Basi avunjaye ahadi (hizi) anavunja kwa 
kuidhuru nafsi yake; na atekelezaye aliyomuahidi 
Mwenyezi Mungu, (Mwenyezi Mungu) atamlipa 
ujira mkubwa. 

11. Watakwambia wale Mabedui waliokaa 
nyuma (wasende vitani wala hawana udhuru wowote-, 
watajidai kutoa udhuru waseme): “Mali zetu na 
watu wetu walitushughulisha, basi tuombee 
msamaha.” Wanasema kwa ndimi zao (maneno) 
yasiyokuwamo nyoyoni mwao. Sema: “Ni nani 
awezaye kukusaidieni chochote kwa Mwenyezi 
Mungu ikiwa anataka kukudhuruni au anataka 
kukunufaisheni?” Bali Mwenyezi Mungu anazo 
habari za mnayoyatenda yote. 


X \*>' ", <1 & t * r£ 'a'?' rf 73. 

0 I 'ou$Li ocL.jl iS), 

» fj'i'S./ f r >w'Z s .ifj/ s At 

jwl uj 

* 4 l IL Lji &U U* 


*!#/» & 4 j 
r^=o 


0 1 JS?-» vJjLjV 


10. Mtume — kama tunavyojua — ni Mjumbe wa Mwenyezt Mungu. Basi Mwenye kumpa ahadi Mtume 
ndiyo kama amempa ahadi Mwenyezi Mungu. Na Alhamdu l.ilahi; walitekeieza ahadi yao waliyompa Mwenyezi 
Mungu; na Mwenyezi Mungu akafurahi nao, kama ilivyo katika Aya ya 1 8 ya Sura hii hii. Ahadi yenyewe ilikuwa 
kuwa: Ikibidi kupigana na Maqureshi watapigana tu — KUFA au KUPONA — hapana kukimbia. 

11. Hawa ni wale wanaftki wanaotoa ahadi za uwongo kita siku ili wasende vitani: 

Kama Islamu Nendeni vitani 

Mponde mpondwe Kwenye maidani 

Si hoja jamaa Za Misikitini. 


639 



JUZUU 26 


AL-FAT-H ( 48 ) 


HAA MYM 


12. Lakini mlidhani ya kwamba Mtume na 
Waislamu hawatarudi kabisa kwa watu wao, 
(watauawa vitani), na mkapambiwa hayo katika 
nyoyo zenu; na mlidhani dhana mbaya, na 
mumekuwa watu wanaoangamia. 

13. Na wasiomuamini Mwenyezi Mungu na 
Mtume wake, basi kwa hakika tumewaandalia 
makafiri hao Moto mkali. 

14. Na ufalme wa mbingu na ardhi ni wa 
Mwenyezi Mungu, Humsamehe amtakaye (kwa 
kuwa amerejea kwake) na Humuadhibu amtakaye 
(kwa kuwa hakurejea kwake), na Mwenyezi Mungu 
ni Mwingi wa kusamehe (na) Mwingi wa kurehemu. 

15. Wale wakaao nyuma — mtakapokwenda 

kuchukua ngawira (nyara) — watasema: “Tuacheni 
tufuatane nanyi.” Wanataka kuyabadili maneno ya 
Mwenyezi Mungu. Sema: “Hamtatufuata kabisa, 
Mwenyezi Mungu amekwishasema hivi zamani!” 
Hapo watasema: “Bali nyinyi mnatuhusudu 

(mnatuonea maya).” Siyo, bali walikuwa 
hawafahamu ila kidogo! 

16. Waambie wale walioachwa nyuma katika 
watu wa majangwani: “Karibuni hivi mtaitwa 
kwenda kupigana na watu wenye mapigano makali, 
mtapigana nao au watasilimu; basi kama mkitii, 
(Mwenyezi Mungu) Atakupeni ujira mzuri; na 
mkigeuka kama mlivyogeuka kwanza, atakuadhibuni 
adhabu iumizayo.” 

17. Kipofu hana lawama, wala kiguru hana 
lawama, wala mgonjwa hana lawama (wasipokwenda 
vitani). Na anayemtii Mungu na Mtume wake 
atamwingiza mabustani yapitayo mito mbele yake. 
Na atakayegeuka upande, atamuadhibu adhabu 
iumizayo. 

18. Kwa hakika Mwenyezi Mungu amewapa 
radhi Waislamu walipofungamana nawe chini ya mti; 
na alijua yaliyomo nyoyoni mwao. Basi akateremsha 
utulivu juu yao, na akawapa kushinda kwa zaraa za 
karibu 

15. Hapa wanalipwa hao wanafiki. Anaambiwa Mtume kuwa viu vya sasa hivi vyepesi, asiwachukue 
maadamu walikuwa wakivikimbia vile vigumu. Wawachwe waliokula uchungu wale utamu sasa; sio wale 
waliokuwa hawataki — pale zamani — kwenda vitani. Hawatataabika watu wengine wutarehe wengine. 
Aliyechuma juani ndiye ale kivuiini; ila waliokuwa na udhuru — wakati huo — ndio wanaotolewa katika hukumu 
kali hii, kama ilivyo katika Aya ya 17 hapa chini. 

18-21. Jaza ya hao Waislamu waliotoa ahadi kweli kweii. 

19. Na ngawira (nyara) nyingi 
watakazozichukua, na Mwenyezi Mungu ni Mwenye 
nguvu (na) Mwenye hikima. 

20. Mwenyezi Mungu anakuahidini ngawira 
(nyara) nyingi mtakazozichukuaj kisha amekuleteeni 
haya kwanza (kabla ya hayo); na akaizuia mikono ya 
watu isikufikieni, na ili iwe dalili (ya kheri) kwa 
Waislamu na kukuongozeni njia iliyonyoka. 

21. Na (atakupeni ngawira) nyingine, 
hamjaweza kuzipata bado, (ambazo) Mwenyezi 
Mungu amekwishazizingia, na Mwenyezi Mungu ni 
Muweza wa kila kitu. 

22. Na lau kama makafiri wangalipigana nanyi, 
bila shaka wangegeuza migongo (wakakimbia); kisha 
wasingalipata mlinzi wala msaidizi. 

23. Hiyo ndiyo kawaida ya Mwenyezi Mungu 
iliyotangulia zamani; wala hutapata mabadiliko 
katika kawaida ya Mwenyezi Mungu. 

24. Na Yeye ndiye aliyeizuia mikono yao 
kwenu, na mikono yenu kwao, katika bonde la 
Makka baada ya kukupeni (Mwenyezi Mungu) 
ushindi juu yao. Na Mwenyezi Mungu anaona (yote) 
mnayoyatenda. 

25. Hao ndio waliokufuru na wakakuzuilieni 
kwenda katika Msikiti Mtukufu (wa Makaa baada ya 
kukaribia hapo kwa kiasi cha meli 48), na 
wakawazuilia wale wanyama (mliowachukua kwa 
ajili ya kuchinjwa) wasifike mahala pake. Na lau 
kama si wanaume Waislamu na wanawake 
Waislamu (waiioko Makka wanaficha Uislamu wao), 
msiowafahamu, msije mkawasaga bila kujua, na kwa 
hiyo mkapatt masikitiko kwa ajili yao; (ingahkuwa si 
haya Mungu asingekiizuieni — kupigana nao. 
Amefanya haya) ili Mwenyezi Mungu amuingize 
amtakaye katika rehema yake. Kama (Waislamu na 
makafiri) wangalitengana, bila shaka 
tungaliwaadhibu wale waliokufuru miongoni mwao 
adhabu iumizayo. 

22. Anawapa nguvu Mwenyezi Mungu hao Waislamu wa 
kama hivi: 

Jaza Mola utujazi 
Utuonye penye enzi 
Nyoyo zitwishe simanzi 
Ya Muinu Awnaka 

Hali zetu ni dhalili 
Ndiwe wa kutujamili 
Kwako twaomba fadhili 
Amina Rabi Amina 


kweli. Na sisi tukiwa Waislamu wa kwelt tutalipwa 

Utupe kheri haraka 
Utwepushie mashaka 
Utupe tunayotaka 
Iwe Kun Fayakunu 

Twakuombawe Rabana 
Wala mwengine hatuna 
Enzi yako Maulana 
Iwe Kun Fayakunu 

26. Pale wale waliokufuru walipotia nyoyoni 
mwao mori, mori wa ujinga; basi hapo Mwenyezi 
Mungu aliteremsha utulivu wake juu ya Mtume 
wake na juu ya Waislamuj na akawalazimisha neno 
la kucha Munguj nao walikuwa ndio wenye haki 
zaidi nalo na waliostahili. Na Mwenyezi Mungu ni 
Mjuzi wa kila kitu. 

27. Kwa yakini Mwenyezi Mungu 
amemhakikishia Mtume wake ndoto yake ya haki: 
Bila shaka nyinyi mtaingia katika Msikiti Mtukufu 
Insha-AUah kwa salamaj mkinyoa vichwa vyenu na 
mkipunguza nywele (kama ilivyo wajibu kufanya 
hivyo wakati wa Hija). Hamtakuwa na hofu (wakati 
huo). Na (Mwenyezi Mungu) anajua msiyoyajua. 
Basi kabla ya haya atakupeni kushinda (kwanza) 
kuliko karibu (kuwashinda Mayahudi). 

28. Yeye ndiye aliyemtuma, (aliyemleta) 
Mtume wake kwa uwongofu na dini iliyo ya haki, ili 
aishindishe juu ya dini zote. Na Mwenyezi Mungu 
anatosha kuwa Shahidi. 

29. Muhammad ni Mtume wa Mwenyezi 
Mungu. Na walio pamoja naye ni wenye nyoyo 
thabiti mbele ya makafiri na wenye kuhurumiana 
wao kwa wao. Utawaona wakiinama kwa kurukuu 
na kusujudu (pamoja), wakitafuta fadhila za 
Mwenyezi Mungu na radhi (yake). Alama zao zi 
katika nyuso zao, kwa taathira, (athari) ya kusujudu. 
Huu ndio mfano wao katika Taurati. Na mfano wao 
katika Injili (umetajwa hivi): Kuwa (wao) ni kama 
mmea uliotoa matawi yake; kisha (matawi hayo) 
yakautia nguvu, ukawa mnene ukasimama sawasawa 
juu ya kigogo chake, ukawafurahisha walioupanda; 
ili awakasirishe makafiri kwa ajili yao. Mwenyezi 
Mungu amewaahidi walioamini na kutenda mema 
katika wao msamaha na ujira mkubwa. 

27. Makadiyani mwisho wa maeiezo ya Aya hii waliyoifanya ya 28 wametia ukafiri huu:- “Manabii ni 
wanaadamu tu, na pengine wanaweza kukosea kufahamu muradi hasa kaiika bishara za Mwenyezi Mungu, kama 
vile Mtume s.a.w. alivyokosea kufahamu muradi khasa katika ndoto yake.” Ukafiri mkubwa kabisa huu: kuwa 
Mitume hufanya mambo, na hali ya kuwa sivyo walivyotakiwa kufanya, sivyo walivyoambiwa! Mtume hatamki 
kinyume na aliloambiwa, aufanya kinyumc cha aliloambiwa? Mwenyezi Mungu ana^ema katika Aya ya 3 na ya 4 
ya Surat Wannajim: “Wala hasemi kwa matamanio (ya nafsi yake) Hayakuwa haya (anayosema) ila ni Wahyi 
(ufunuo) uliofunuliwa kwake.” Wao wanasema anafanya Mtume kinyume cha alivyoambiwa' Sababu ya kuiia haya 
ni kumpigania huyo mtu wao. Yeye alijipa Utume na kujibandikiza kuletewa Wahyi, katika maneno yake na 
viiendo vyake. Na natija ya chungu ya vitendo vyake hivyo na maneno hayo ilikuwa mbaya kabisa kwake. Ndiyo 
maana wanamtafulia vipcngee hapa kwa kusema kuwa Mitume wakati mwingine hufahamu vibaya Wahyi wa 
Mwenyezi Mungu, wakafanya ya kuwadhuru. Hastahiki kuwa Mtume wa Mwenyezi Mungu anayefahamu 
kinyume cha anavyoambiwa. Bali hafai hata kuwa mtumishi wa kufagia choo, anayefahamu kinyume cha 
anavyoambiwa; atastahiki kuwa Mtume wa Mwenyezi Mungu! Basi wameibanisha hapa daraja ya mjumbe wao. 

Aiiota Mtume katika mwaka wa 6 wa Al Hijra kuwa anahiji yeye na watu wake. Ndipo alipoioka akenda huko 

Makka na Masahaba kiasi cha 1500. Wakazuiliwa na Maqureshi, kama tulivyobainisha katika Maelezo ya Aya ya 
1 ya Sura hii hii. Basi Mwenyezi Mungu ndiyo anamwambia hapa kuwa atakwenda tu kuhiji na watu wake, salama 
usalmini, kwa hija iliyo kamili. Basi akahiji nao mwaka wa kumi wa Al Hijra na hali ya kuwa wanakanbia kuwa 
watu laki, badala ya wale alfu moja na mia tano 

28. Hii ni bishara ya kuwa Uislamu maisha utakuwa unatangaa — unakwenda mbele tu, kama tunavyoona. 

29. Hapa wanatajwa Waislamu wazuri na namna walivyosifiwa katika Taurati na namna walivyosiftwa katika 
Injiii. Basi natuwe hivi, ih tuwe Waislamu kweli, na tupate maghuftra na huo ujira mwema. 

Ina Aya 18 


SURATUL HUJURAT 
(Imeteremka Madina) 


Ina Makara 2 


Kwa jina la Mwenyezi Mungu, Mwenye 
kuneemesha neema kubwa kubwa, na Mwenye 
kuneemesha neema ndogo ndogo. 

1. Enyi mlioamini! Msiiangulize (kusema 
lenu) mbele ya (neno la) Mwenyezi Mungu na 
Mtume wake; na Mcheni Mwenyezi Mungu; hakika 
Mwenyezi Mungu ni Mwenye kusikia, Mwenye 
kujua. 

2. Enyi mlioamini! Msipaze sauti zenu kuliko 
sauti ya Mtume wala msiseme naye kwa sauti ya 
nguvu kama mnavyosemezana nyinyi kwa nyinyi, 
visije vitendo vyenu vikakosa thawabu, na hali 
hamtambui. 

3. Kwa hakika wale wanaoangusha sauti zao 
mbele ya Mtume wa Mwenyezi Mungu, hao ndio 
Mwenyezi Mungu amezisafisha nyoyo zao kwa 
kumuogopa Mungu. Basi yatakuwa kwao maghuiira 
na thawabu kubwa (kabisa). 

4. Wale wanaokwita nyuma ya vyumba; (uko 
ndani kwako, wanakuja kukugongea madirisha na 
kukwita); wengi wao hawafahamu (adabu). 

5. Na kama wangalingoja mpaka uwatokee, 
ingekuwa bora kwao. Na Mwenyezi Mungu ni 
Mwenye maghufira (na) Mwenye rehema. 

6. Enyi mlioamini! Kama fasiki, (asiyekuwa 
wa kutegemewa) akikujieni na habari (yoyote ile 
msimkubalie tu) bali pelelezeni (kwanza), msije 
mkawadhuru watu kwa ujahili na mkawa wenye 
kujuta juu ya yale mliyoyatenda. 

I. Hay«i ndiyo lunayoambiwa kila siku: kuwa maadamu iko kauli ya Mwenyezi NJungu na Miumc, basi 
isifualwc kauli ya mwingine — iiupiliwe mbali, kama alivyosema Imamu Shafii na wengine. 

2-5. Baadhi ya mambo wanayokalazwa kumfanyia Mlume. bali na kila mkubwa anastahiki afanyiwe hishima 
6. Kalika makalazo mazuri kabisa haya ya kutosikiliza maneno mabaya anayotajiwa nayo mlu nyuma yakc. 
kwani mara nyingine — yanakuwa ya uwongo. Na yole haya m kwa kuogopa yasilokec haya yaliyotajwa hapa 
na mengineyo. 

i — I 


7. Na jueni ya kwamba Mtume wa Mwenyezi 
Mungu yuko pamoja na nyiye. (Basi msikilizeni yeye 
anavyokuambieni). Lau yeye angekutiini katika 
mambo mengi (mnayoyasema) bila shaka 
mngetaabika. Lakini Mwenyezi Mungu 
ameupendezesha kwenu Uislamu na ameupamba 
nyoyoni mwenu, na amekufanyeni mchukie ukafiri 
na ufasiki na uasi. Hao ndio walioongoka 

8 . Kwa fadhila za Mwenyezi Mungu na neema 
(zake mmepata haya). Na Mwenyezi Mungu ni 
Mwenye kujua, Mwenye hikima. 

9. Na ikiwa makundi mawili katika Waislamu 
yanapigana, basi fanyeni suluhu baina yao; na likiwa 
moja la hayo linamdhuiumu mwenziwe, basi lipigeni 
lile linaloonea mpaka lirudie katika amri ya 
Mwenyezi Mungu./ -jNa kama likirudi, ba'si 
yapatanisheni baina yao kwa uadilifu. Na hukumuni 
kwa haki. Hakika Mwenyezi Mungu huwapenda 
wanaohukumu kwa haki. 

10. Kwa hakika Waislamu wote ni ndugu; basi 
patanisheni baina ya ndugu zenu, na Mcheni 
Mwenyezi Mungu, (msipuuze jambo la kupatanisha) 
ili mrehemewe. 

1 1 . Enyi mlioamini! Wanaume wasiwadharau 
wanaume wenzao; hwenda wakawa bora kuliko wao; 
wala wanawake wasiwadharau wanawake wenzao; 
hweuda wakawa bora kuliko wao. Wala msitukanane 

Tunaambiwa tuishukuru fadhila adhimu hii 
Al Hamdu LiUahi 
Kunipa Dini Sahuni 
Na vile kuniwezesha 
Bila ya kubabaisha 
Vingi nilivyovitunga 
“Yaso ndiyo” nikapinga 
Basi ninakushukuru 
Unizidishie nuru 
Rabi yangu matulubu 
Si Nukuta si Irabu 


neema kubwa hii ya kuwatikiwa Uislamu. Alhamdu Lillah 
Namshukuru Ilahi 
Na kwa kunipa akili 
Mengi nikabainisha 
Haki ikawa batili. 

Nikazifichua kunga 
“Ya ndiyo” nikakubali. 

Mola Rahimu Ghafuru 
Kiza kinondoke mbali 
Kutunga kusoharibu 
Yote yawe ni ya kweli. 


Na hao ninowambiya 
Na yote yawe ya njia 


Wayafwate yote piya 
Ya dini yako Jalili. 


Tafsiri ya Qurani 
Iongoze ikhwani 


Inatoka uwanjani 
Kwa zako nytngi fadhili. 


9, 1 0 Wanahimizwa Waislamu hapa kweli kweli kupatanisha Waislamu wakigombana, hata baina ya mtu na 
mtu tu, seuze baina ya watu na watu. Na jambo hili lina thawabu kubwa kabisa, kama ilivyo katika Aya ya 1 14 ya 
Suratun Nisaa na nyinginezo. Na lina dhambi kubwa likipuuzwa — nao rii kukoseshwa rehema — kama ilivyo 
hapa na penginepo. 

1 1 . Makatazo makali kabisa juu ya kudharauliana, (kuzarauliana) oa kuchekana na kubezana na kuambiwa 

kwa kabila, wala msiitane kwa majina mabaya (ya 
kejeli): Jina baya kabisa kuambiwa mtu ni asi baada 
ya kuwa ni Muisilamu. (Na kufanya haya ni jasi) 
Na wasiotubu, basi hao ndio madhalimu (wa nafsi 
zao). 

12. Enyi mlioamini! Jiepusheni sana na 
(kuwadhania watu) dhana (mbaya) kwani 
(kuwadhani watu) dhana (mbaya) ni dhambi. Wala 
msipeleleze (habari za watu). Wala baadhi yenu 
wasiwasengenye wengine. Je! Mmoja wenu 
anapenda kula nyama ya nduguye aliyekufa? La, 
Hampendi; (Basi na haya msiyapende). Na Mcheni 
Mwenyezi Mungu. Bila shaka Mwenyezi Mungu ni 
Mwenye kupokea toba (na) Mwingi wa kurehemu. 

13. Enyi watu! Kwa hakika tumekuumbeni 
(nyote) kwa (yule) mwanamume (mmoja; Adamu) 
na (yule yule) mwanamke (mmoja; Hawwa). Na 
tumekufanyeni mataifa na makabila (mbali mbali) ili 
mjuane (tu basi; siyo mkejeleane). Hakika 
ahishimiwaye sana miongoni mwenu mbele ya 
Mwenyezi Mungu ni yule amchaye Mungu zaidi 
katika nyinyi. Kwa yakini Mwenyezi Mungu ni 
Mjuzi, Mwenye habari (za mambo yote). 

14. Walisema wanaokaa jangwani (kumwambia 

Mtume): “Tumeamini.” Sema (uwaambie) 

“Hamjaamini (kweli kweli bado), lakini semeni; 
Tumesilimu (Tumenyenyekea); maana imani 
haijaingia vyema nyoyoni mwenu bado. Na mkimtii 
Mwenyezi Mungu na Mtume wake, 
hatakupunguzieni chochote katika (thawabu za) 
vitendo vyenu. Kwa yakini Mwenyezi Mungu ni 
Mwingi wa kusamehe (na) Mwingi wa kurehemu. 

15. Wenye kuamini kweli kweli ni wale 
waliomuamini Mwenyezi Mungu na Mtume wake; 
kisha wakawa si wenye shaka, na wakaipigania dini 
ya Mwenyezi Mungu kwa mali zao na nafsi zao. 
Hao ndio wenye kuamini kweli. 

16. Sema: “Oh! MnamjuHsha Mwenyezi 

Mungu dini yenu (kwa uwongo)! Na hali Mwenyezi 
Mungu anayajua yaliyomo mbinguni na ardhini; na 
Mwenyezi Mungu ni Mjuzi wa kila kitu” 

kuwa binadamu wotc sawa sawa. Wote — weupe, wekundu, manjano na weusi — wamezaliwa na huyo huyo 
baba mmoja. Nabii Adamu na mama mmoja, Bibi Hawwa. Utukufu uko katika kumcha Mungtt. Amchaye vilivyo 
zaidi ndiye bora zaidi. Na huyo (a) amchaye zaidi na (b) amchaye wastani na (c) amchaye kidogo; hawatambulikani 
hapa. Hata wenyewc hawajijui. Anaowajua ni Mwenyewe Subhana na atawadhihirisha hiyo siku ya Kiama. 

14. Kuna watu wengi huwa wanafanya zile arkanul Islam zote — bila ya kuwa na Imani sawa sawa — basi 
ndio wanaotajwa hapa. 

15. Hapa wanatajwa Waislamu wa kweli kweli. Basi natuwe watu hawa. 

17. Wanakusumbulia kwa kuingia kwao 
Uislamuni. Sema, “Msifanye kuwa ni ihsani kwangu 
kusilimu kwenu, bali Mwenyezi Mungu ndiye 
aliyekufanyieni ihsani kwa kukuongozeni katika 
Uislamu, ikiwa nyinyi ni wakweli.” 

18. Bila shaka Mwenyezi Mungu anajua 
yaliyofichikana mbinguni na ardhini; na Mwenyezi 
Mungu anaona mnayoyatenda (yote). 


© S 4V-** £&£=> ijj C(Il* 

^ ai; r 


1 7 . Kuna Waarabu wengine waliosilimu bila ya vita, basi wakamsumbulia Mtume kuwa wamesilimu bila ya 
yeye wala Waislamu v/engine. Basi wanaambiwa, wao ndio wanaostahiki kusimutiwa na Mwenyezi Mungu kwa 
kuwa amewawafikia Uislamu bila misukosuko, sio wao kuwasunulia watu. 

SURAT QAF Ina Makam 3 

(Imeteremka Makka) 


Kwa jina la Mwenyczi Mungu, Mwenye 
kuneemesha neema kubwa kubwa, na Mwenye 
kuneemesha neema ndogo ndogo. 

1 . Qaf. Naapa kwa (hii) Qurani tukufu (kuwa 
mtafufuliwa). 

2. Bali wanastaajabu ya kwamba amewajia 
Muonyaji kutoka miongoni mwao (Wanataka awe 
Malaika). Na wakasema makafiri-.“Hili ni jambo la 
ajabu!’* 

3. “Kuwa tutakapokufa na tukawa udongo 
(kuwa tutafufuliwa)? Marejeo hayo ni ya mbali 
kabisa; (hayawezi kuwa).” 

4. Kwa hakika tunajua kiasi cha kila 
kinachopunguzwa na ardhi katika miili yao (wakati 
wanapooza huko makaburini). Na kwetu kiko 
Kitabu kinachohifadhi (kila kitu). 

5. Lakini walikadhibisha haki ilipowajia. Na 
wamo katika jambo la mkorogeko. 

6. Je! Hawazioni mbingu zilizo juu yao! 
Tumezijengaje na tumezipambaje. Wala hazina 
nyufa! 

7. Na ardhi tumeitandaza na tukaiwekea 
milima, na tukaiotesha mimea mizuri ya kila namna. 


8. (Yawe haya) ni kifumbua macho na 
ukumbusho kwa kila mtu muelekevu. 

9. Na tumeyateremsha kutoka mawinguni maji 
yaliyobarikiwa, na kwa hayo tukaotesha mabustani 
na nafaka zivunwazo. 

10. Na mitende mirefu yenye makole yaliyozaa 
kochokqcho 

11. Kiwe chakula kwa ajili ya waja (wangu), Na 
tukaufufua kwa hiyo (mvua) mji uliokufa; Basi 
namna hivi ndivyo utakavyokuwa ufufuaji. 

I. Hii ni Sura ambayo Mtume akiisoma sana katika Hafla kubwa na Sala kubwa, kama Sala za Idi na Ijumaa, 
kwa ajili ya mawaidha yake makubwa yaliyomo humo. 

4-16. Unatajwa Ujuzi wa Mwenyezi Mungu na Uweza wake. 


648 



IUZUU 26 


OAF (50> 


HAA MYM 


12. Walikadhibisha kabla yao watu wa Nuhu na 
wakazi wa Rass na Thamudi 

13. Na Adi na Firauni na watu wa Luti 

14. Na wakazi wa kichakani, (Watu wa Nabii 
Shuebu) na watu wa Tubba (Yaman). Wote 
waliwakadhibisha Mitume; kwa hivyo onyo langu 
hkathubutika (juu yao). 

15. Je! Tulichoka kwa kuumba kwa mara ya 
kwanza (hata tushindwe kuumba kwa umbo la pili)? 
Basi wao wamo katika shaka tu juu ya umbo jipya! 

16. Na bila shaka tumemuumba mtu; nasi 
tunajua yanayopita katika nafsi yake; nasi tukaribu 
naye zaidi kuhko mshipa wa shingo (yake). 

1 - napopokea wapokeaji wawili, anayekaa 

kuh. nayekaa) kushotoni, (Malaika). 

18. Hatoi kauh yoyote isipokuwa karibu naye 
yuko mngojeaji tayari (kuandika). 

19. Na kutoka roho kutakapomjia kwa haki. 

(Hapo ataambiwa): “Hayo ndiyo uliyokuwa 

ukiyakimbia.” 

20. Na itapuUzwa parapanda (Baragumu); hiyo 
ndiyo Siku ya makamio, (siku ya Kiama). 

21. Na itakuja kila nafsi pamoja na mchungaji 
(wake) na shahidi (wake). 

22. (Aambiwe): “Kwa hakika uUkuwa umo 
katika ghafla na jambo hili. Basi tumekuondolea 
(leo) pazia yako; kuona kwako leo kumekuwa 
kukali.” 

23. Na yule (Malaika) aliyekuwa pamoja naye 
(akiandika amali zake) atasema (kumwambia 
Malaika wa adhabu): “Hayo ndiyo yaUyowekwa 
tayari kwangu (ya amali zake mbovu hizi).” 

24. (Wakati huo kutasemwa): “Mtupeni katika 
Jahanamu kila kafiri asi,” 

25. “Akatazaye kheri, arukaye mipaka, 
aliyekuwa akijipa shaka (zisizokuwa na sababu) 

26. AUyeweka mungu mwingine pamoja na 
Mwenyezi Mungu, basi mtupeni katika adhabu kah 

17-35. Inabainishwa namna Malaika wanavyodhibiti maneno na vitendo vya watu wema na wabaya na namna 
watakavyolipwa. 

(pamoja na huyo mwenziwe waliokuwa 
wakipotezana).” 

27. Mwenzake aseme: “Ee Mola wetu! 

Sikum;,)Oteza mimi, bali yeye mwenyewe alikuwa 
katika upotofu (upotevu) wa mbali kabisa (na 
haki).* 5 

28. Aseme (Mwenyezi Mungu); “Msigombane 
mbele yangu, Nilikwisha kukutangulizeni onyo 
(langu).” 

29. "Kauli yangu haibadilishwi kwangu, wala 
Mimi Siwadhulumu waja wangu.” 

30. Siku tutakayoiambia Jahanamu: “Je! 

Umejaa?” Nayo itasema: “Je! Kuna zaidi (zaidi? 
Naije tu!).” 

31. Na Pepo italetwa karibu, kwa wamchao 
Mungu, haitakuwa mbali (nao). 

32. Haya ndiyo mnayoahidiwa, kwa kila 
aelekeaye (kwa Mwenyezi Mungu), ajilindaye (na 
maasia). 

33. Na anayemuogopa (Mwenyezi Mungu) 
Mwingi wa kurehemu, na hali ya kuwa hamuoni, na 
akaja kwa moyo ulioelekea (kwa Mwenyezi Mungu) 

34. (Waambiwe): “Ingieni (Pepo) kwa 

salama.” Hiyo ni siku ya kukaa daima (katika 
starehe za huko Peponi). 

3 5. Humo watapata chochote wakitakacho; na 
Kwetu kuna zaidi (ya kila wakitakacho). 

36. Na uma ngapi tumeziangamiza kabla yao; 
waliokuwa na nguvu zaidi kuliko wao. Nao 
walitembea kauka nchi nyingi, lakini je yako 
makimbilio? (Waliangamizwa tu na Mwenyezi 
Mungu) . 

37. Kwa yakini katika jambo hili mna 
ukumbusho kwa mwenye moyo au kwa ategaye 
sikio, naye mwenyewe awe hadhiri. 

38. Na tumeziumba mbingu na ardhi na 
vilivyomo kati yao katika nyakati sita, wala 
hayakutugusa machofu. 

39. Basi vumilia kwa hayo wasemayo, na 
Mtukuze Mola wako kwa kumsifu, kabla ya kutoka 
jua, (sala ya Asubuhi) na kabla ya kuchwa, 
(Adhuhuri na Laasiri). 




38 . Tumetaja katika Aya ya 4 ya Suratus Sajda muradi wa hizi siku. 

40. Na katika usiku pia Mtukuze. (Sala ya 
Magharibi na Isha); na pia baada ya kusujudu, 
(baada ya kusali Sala za Fardhi usali suna za 
Baadiya. Na kablia kabla ya kusali sala za Faradhi). 

S 

41. Na sikia, (ukumbuke) Siku atakayonadi 
mnadi kutoka mahali pa karibu (yao) 

42. Siku watakayosikia ukelele wa hakij hiyo 
ndiyo Siku ya kutoka (makaburini). 

43. Bila shaka sisi tunahuisha na tunafisha, na 

marejeo ni Kwetu 

44. (Wakumbushe) Siku itakapowapasukia 
ardhi, (watoke) humo upesi upesij huo ni mkusanyo 
rahisi kwetu. 

45. Sisi tunajua sana wanayoyasema. Wala 
wewe si mwenye kuwatawaliaj Mkumbushe kwa 
Qurani anayeogopa onyo langu. 

41-44. Yanatajwa baadhi ya yatakayotokea Kiama. 

Ina Aya 60 SURATUDH DHAARIYAT Ina Makan 3 

(Imeteremka Makka) 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1. Naapa kwa pepo zinazotawanya (mvua) 
barabara 

2. Zinazobeba mizigo (ya mawingu) 

3. Zikenda nayo (mawingu hayo) kwa upole 

4. Kisha zikayagawanya (hayo mawingu) kwa 
amri (ya Mwenyezi Mungu. Kisha kila moja 
likanyeshe mahala pake) 

5. Bila shaka mnayoahidiwa ni kweli 

6. Na kwa hakika malipo bila shaka yatatokea. 

7. Naapa kwa mbingu hizi zenye sura nzuri, 

8 . Kuwa nyinyi muko katika kauli inayohitilafi- 
ana (katika kuupinga Uislamu). 

9. Anageuzwa na haki kwa kauli hiyo 
anayegeuzwa. 

10. Wazushi wameangamizwa 





11. Ambao wamo katika ujinga; 

wanapumbazika (katika ujinga huo) 

12. Wanauliza (kwa mchezo, wanasema): “Ni 
lini (kuja kwake hiyo) Siku ya Hukumu?” 

13. Hiyo Siku watakayoadhibiwa Motoni. 

14. (Waambiwe); “Onjeni adhabu yenu! Iiaya 
ndiyo mliyokuwa mkiyahimiza.” 

15. Kwa yakini wamchao Mwenyezi Mungu 
watakuwa katika Mabustani na chemchem. 

16. Wanapokea aliyowapa Mola wao. Kwa 
hakika wao walikuwa wakifanya wema kabla ya 
haya. 

13-19. Jaza waiakayolipwa watu wcma, na wepi hao watu wema. 

17. Walikuwa wakilala kidogo tu usiku. 

18. Na wakiomba maghufira, (msamaha) 
nyakati za kabla ya alfajiri. 

19. Na katika mali zao ilikuwako haki ya 

kupewa masikini aombaye na ajizuiaye kuomba. 

20. Na katika ardhi zimo (alama namna kwa 
namna za kuonyesha kuwapo Mwenyezi Mungu) 
kwa wenye yakini 

21. Na katika nafsi zenu (pia zimo alama hizo). 
Je! Hamuoni? 

22. Na katika mbingu ziko riziki zenu na 

mliyoahidiwa. 

23. Basi naapa kwa Mola wa mbingu na ardhi, 
kuwa hakika haya ni haki, kama ilivyo (haki) ya 
kwamba nyinyi mnasema. 

24. Je! Imekujia hadithi ya wageni 
wahishimiwao wa (Nabii) Ibrahimu? 

25. Walipoingia kwake wakasema: “Salaam 

(Alaykum);” na (yeye Ibrahimu) akasema: 
“(Alaykumus) Salaam.” (Na katika moyo wake 
anasema): “Ninyi watu nisiokujueni.” 

26. Mara akaenda kwa ahali yake na akaleta 
ndama aliyenona 

27. Akampeleka karibu yao. (Walipokuwa 

hawajanyosha mikono kula) Alisema: “Mbona 
hamuli!” 

28. Basi akawatilia shaka (katika nafsi yake; 
akawaogopa akaona labda maadui zake). Wakasema: 
“Usiogope,” na wakamtolea habari nzuri za (kuwa 
atazaa) mtoto mwenye llimu. 

29. Ndipo mkewe (Nabii Ibrahimu) 
akawaelekea, na huku anasema na akijipiga usoni 
kwa mastaajabu na kusema: “Mwanamke mzee, tasa 
(nitazaa).” 

30. Wakasema: “Ndivyo vivyo hivyo (utazaa, 
na hali ya kuwa wewe ni tasa). Amesema Mola 
wako. Hakika Yeye ndiye Mwenye hikima, Ajuaye 
(kila kitu).” 

24-27- Kisa cha wageni wa Nabii Ibrahimu na namna inavyopasa kuwapokea wageni: kwa uchangamshi na 
kuwatengenezea chakula upesi — japokuwa hawajui — na kuwashughulikia katika kula kwao. 

29. Kuonyesha kuwa mwanamke — akiwa yumo katika mavazi yake kamiii — anaweza kuwatokea wanaume 
na kusema nao maneno yaliyo laiki na hapo. 

JUZUU 27 


ADH-DHAARIYAT ( 51 ) 


QALA FAMAA KHATBUKUM 


3 1 . Akasema, “Basi makusudio yenu (mengine) 
ni nini, Enyi mliotumwa?” 

32. Wakasema: “Hakika sisi tumetumwa 

Tukawaangamize wale watu waovu (watu wa Nabii 
Luti)” 


33. ‘Tli tuwatupie juu yao mawe ya udongo (wa 
Motoni)”. 

34. “Yaliyotiwa alama kwa Mola wako kwa ajili 
ya hao watu wanaopindukia mipaka katika maasia.” 

35. (Mwenyezi Mungu anasema): “Kwa hivyo 
Tukawatoa wale walioamini waliokuwa humo (ili 
adhabu isiwafike)”. 

36. Lakini Hatukupata humo ila nyumba moja 
tu yenye Waislamu. 

37. Na (baada ya kuwaangamiza) Tukaacha 
humo alama kwa ajili ya wale wanaoogopa adhabu 
iumizayo. 

38. Na katika (habari za) Musa (ziko alama vile 
vile), Tulipompeleka kwa Firauni na hoja 1 wazi 
kabisa. 


39. Lakini akakengeuka (asiyafuate hayo) kwa 
sababu ya nguvu zake na akasema: “Huyu ni 
mchawi au ni mwandawazimu” 

40. Basi Tukamkamata (tukamtia mkononi) 
yeye na majeshi yake na Tukawatupa baharini, na 
mwenyewe aiikuwa mlaumiwa. 

41. Na katika (habari za), Adi (ziko alama 
kadhalika). (Kumbusha) Tulipowapelekea upepo wa 
papazi uangamizao. 

42. Haukuacha chochote ulichokijia ila 
ulikifanya kama kamba mbovu. 

43. Na katika (habari za) Thamudi (ziko alama 
vile vile), (Kumbusha) walipoambiwa: “Jifurahisheni 
kwa muda mdogo tu. (Sasa hivi itakuja adhabu 
ikuangamizeni).” 

44. Wakaasi (wakakataa kwa jeuri) amri ya 
Mola waoj mara moto wa Radi uliwatoa roho zao na 
huku wanaona. 

31-37. Kunatajwa kuangamizwa kwa watu wa Nabii Luti. 
38-46. Kunatajwa kuangamiya uma za Mitume wengine. 

